ddrg/super_eurlex huggingface dataset:
32004D0636
30.9.2004 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ L 304/209
РЕШЕНИЕ НА СЪВЕТА
от 29 април 2004 година
относно сключването от Европейската общност на Протокола относно присъе диняването на
Европейската общност към Европейската организация за безопасност на въз духоплаването
(2004/636/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност
ипо-специалночлен80,параграф2отнего,въввръзкасчлен300,параграф 2, първа алинея, изречение първо и параграф 3, първаалинея,
като взе предвид предложението на Комисията,
като взе предвид официалното съгласие на Европейския
парламент (
1),
като има предвид, че:
(1) Пренатоварването на въздушното пространство и
предстоящотовъвежданенаЕдиннотоевропейсконебеизи-
скват да бъдат взети неотложни мерки на общностно нивоиврамкитенаЕвропейскатаорганизациязабезопасностнавъздухоплаването (Евроконтрол).
(2) Общносттаразполагасизключителнакомпетентностилис
компетентност, споделена с държавите-членки, които ясъставляват, в някои области, обхванати от Международ-ната конвенция за сътрудничество за безопасност навъздухоплаването „Евроконтрол“ от 13 декември 1960 г.така, както е изменена неколкократно и както е консоли-дирана от протокола, открит за подписване на 27 юни1997 г. („Ревизираната конвенция“). Присъединяването наОбщността към Евроконтрол за целите на упражняванетона такава компетентност е позволено по силата на член 40от Ревизираната конвенция.
(3) Комисията, от името на Общността, се споразумя с догова-
рящитестранивЕвроконтролдасключипротоколотносноприсъединяването на Европейската общност към Евро-контрол („протоколът“).
(4) Протоколът бе подписан от името на Общността на
8 октомври 2002 г. в Брюксел, при условие че ще бъдесключен.(5) В съответствие с ангажиментите за сътрудничество между
Общносттаидържавите-членкиенеобходимоОбщносттаидържавите-членки, които са членове на Евроконтрол, даратифицират едновременно протокола и Ревизиранатаконвенция, за да се гарантира еднообразното и пълно при-лагане на техните разпоредби в рамките на Общността.
(6) Протоколът следва да бъде одобрен,
РЕШИ:
Член 1
Протоколът относно присъединяването на Европейската общносткъмЕвропейскатаорганизациязабезопасностнавъздухоплаванетосе одобрява от името на Общността. Текстът на протокола еприложен към настоящото решение.
Член 2
Председателят на Съвета е оправомощен да посочи лицето илилицата, упълномощени да депозират инструмента за ратификацияотиметонаОбщносттапредправителствотонаКралствоБелгиявсъответствие с член 9, параграф 2 от протокола, придружен отдекларация за компетентност, прикрепена към настоящоторешение.
Инструментът за ратификация на протокола от Общността се
депозира едновременно с инструментите за ратификация напротокола и ревизираната от всички държави-членки конвенция.
Съставено в Люксембург на 29 април 2004 година.
За Съвета
Председател
M. McDOWELL
(1) Становище, дадено на 20 април 2004 г. (все още непубликувано в
Официален вестник ).170 BG Официален вестник на Европейския съюз 07/т. 14
(2)

Комисията поиска и получи от страните, посочени в таблица 1 по-долу, цялата необходима информация за вземане на решение относно приемливостта на техните искания. Предоставената информация беше проверена и потвърдена, където е необходимо, на обектите на засегнатите страни. Въз основа на тази информация, Комисията установи, че исканията на страните, упоменати в таблица 1 по-долу, са приемливи съгласно член 4, параграф 1 от регламента за освобождаване. ТАБЛИЦА 1 Име Адрес Държава Допълнителен код по TАРИК VIVI′ Bikes SRL Via Brescia 1 I-26010 Pozzaglio ed Uniti Италия A428 Star Due SRL Via De Gasperi 55, I-31010 Coste di Maser Италия A432 Motomur SL Ctra Mazarrón, Km.2, E-30120 El Palmar, Murcia Испания A436 Star Ciclo, Montagem Comercializaçaõ de Bicicletas Lda Vale do Grou, Aguada de Cima, P-3750-064 Águeda Португалия A445 United Bicycles NV Oude Bunders 2030, B-3630 Maasmechelen Белгия A467 Sachs Fahrzeug- und Motorentechnik GmbH Nopitschstraße 70, D-90441 Nürnberg Германия A485 AGECE, Montagem e Comércio de Bicicletas SA Zona Industriale Barrô, Apartado N. 514, P-3754-909 Águeda Португалия A466 Heinz Kettler GmbH & Co. KG Postfach 1020, D-59463 Ense Parsit, Hauptstraße 28, D-59469 Ense Parsit Германия A469 Open Space SRL Via Guido Rossa 18/A, I-35020 Roncaglia de Ponte San Nicolo Италия A486 IMACycles, Acessoriórios para Bicicletas e Motociclos Lda ZI Oiã, Apartado 117, P-3770-059 Oliveira do Bairro Португалия A487 Bicicletas de Castilla y León SL Barrio Gimeno 5, E-09001 Burgos Испания A500 Giubilato Cicli SRL Via Gaidon 3, I-36067 S. Giuseppe di Cassola Италия 8604
20041011

Решение на Съвета

от 11 октомври 2004 година

относно сключването от Европейската общност на Временно споразумение за търговията и свързаните с търговията въпроси между Европейската общност и Европейската общност за атомна енергия, от една страна, и Република Таджикистан, от друга страна

(2004/754/ЕO)

СЪВЕТЪТ НА ЕВРОПЕЙСКИЯ СЪЮЗ

като взе предвид Договора за създаване на Европейския съюз, и по-специално член 133 във връзка с член 300, параграф 3 от него,

като взе предвид предложението на Комисията,

като има предвид, че:

До влизането в сила на Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Таджикистан, от друга страна, подписано в Люксембург на 11 октомври 2004 г., следва да се одобри Временното споразумение за търговията и свързаните с търговията въпроси между Европейската общност и Европейската общност за атомна енергия, от една страна, и Република Таджикистан, от друга страна,

РЕШИ:

Член 1

1. Временното споразумение за търговията и свързаните с търговията въпроси между Европейската общност и Европейската общност за атомна енергия, от една страна, и Република Таджикистан, от друга страна, заедно с приложенията и протокола, както и декларациите на Общността, направени едностранно или съвместно с другата страна, се одобрява от името на Европейската общност.

2. Текстовете на Споразумението, приложенията, протоколът и заключителния акт са приложени към настоящото решение.

Член 2

С настоящото решение председателят на Съвета се упълномощава да определи лицето/лицата с правомощия да подпише/ат Споразумението.

Член 3

Председателят на Съвета изпраща нотификацията по член 37 от Споразумението от името на Европейската общност.

Съставено в Люксембург на 11 октомври 2004 година.

За Съвета

Председател

B. R. Bot

--------------------------------------------------
20041004

Решение на Съвета

от 4 октомври 2004 година

за сключване на споразумение за подновяване на Споразумението за научно и технологично сътрудничество между Европейската общност и правителството на Съединените американски щати

(2004/756/EО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 170, втори параграф във връзка с член 300, параграф 2, първа алинея,1 първо изречение и с член 300, параграф 3, първа алинея от него,

като взе предвид предложението на Комисията,

като взе предвид становището на Европейския парламент [1],

като има предвид, че:

(1) С решението си от 13 октомври 1998 г. [2] Съветът одобри сключването на Споразумението за научно и технологично сътрудничество между Европейската общност и правителството на Съединените американски щати.

(2) Член 12, буква б) от споразумението предвижда следното:"Настоящото споразумение се сключва за първоначален период от пет години. При условие да бъде преразгледано от страните през последната година на всеки последователен период, споразумението може с възможни изменения да бъде подновено за следващи периоди от пет години по взаимно съгласие на страните, изразено в писмена форма.".

(3) Властите на Съединените американски щати са информирали службите на Комисията, че ще подкрепят подновяването на горепосоченото споразумение за следващ период от пет години. Поради това бързото подновяване ще бъде в интерес на двете страни.

(4) Съдържанието на подновеното споразумение по същество ще бъде идентично със съдържанието на споразумението, което изтича на 13 октомври 2003 г.

(5) Споразумението за подновяване на Споразумението за научно и технологично сътрудничество между Европейската общност и правителството на Съединените американски щати следва да одобри от името на Общността,

РЕШИ:

Член 1

Споразумението за подновяване на Споразумението за научно и технологично сътрудничество между Европейската общност и правителството на Съединените американски щати се одобрява от името на Общността за следващ период от пет години.

Текстът на споразумението е приложен към настоящото решение.

Член 2

Председателят на Съвета е оправомощен да посочи лице, упълномощено да подпише споразумението от името на Общността.

Съставено в Люксембург на 4 октомври 2004 година.

За Съвета

Председател

A. J. De Geus

[1] Становище от 16 декември 2003 г. (все още непубликувано в Официален вестник).

[2] ОВ L 284, 22.10.1998 г., стр. 35.

--------------------------------------------------
20040705

Решение 2004/810/ОВППС на Съвета

от 5 юли 2004 година

за сключване на споразумение между Европейския съюз и Украйна за участието ѝ в полицейската мисия на Европейския съюз (EUPOL "Proxima") в Бившата югославска република Македония

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за Европейския съюз, и по-специално член 24 от него,

като взе предвид препоръката на председателството,

като има предвид, че:

(1) На 29 септември 2003 г. Съветът прие Съвместно действие 2003/681/ОВППС за полицейска мисия на Европейския съюз (EUPOL "Proxima") в Бившата Югославска република Македония [1].

(2) Член 9, параграф 6 от посоченото съвместно действие предвижда, че подробни разпоредби по отношение участието на трети страни са предмет на споразумение в съответствие с член 24 от Договора за Европейския съюз.

(3) Като се придържа към решение на Съвета от 2 март 2004 г., с което се упълномощава председателството, подпомогнато при необходимост от генералния секретар/върховния представител, да открие преговори, председателството договори споразумение с Украйна за участието ѝ в полицейската мисия на Европейския съюз (EUPOL "Proxima") в Бившата Югославска република Македония.

(4) Споразумението следва да бъде одобрено,

РЕШИ:

Член 1

Споразумението между Европейския съюз и Украйна за участието ѝ в полицейската мисия на Европейския съюз (EUPOL "Proxima") в Бившата Югославска република Македония се одобрява с този документ от страна на Европейския съюз.

Текстът на споразумението се прилага към настоящото решение.

Член 2

Председателят на Съвета се упълномощава да определи лицето, което има право да подпише споразумението, за да се задължи Европейският съюз по него.

Член 3

Настоящото решение влиза в сила от деня на приемането му.

Член 4

Настоящото решение се публикува в Официален вестник на Европейския съюз.

Съставено в Брюксел на 5 юли 2004 година.

За Съвета

Председател

G. Zalm

[1] ОВ L 249, 1.10.2003 г., стр. 66.

--------------------------------------------------
20040719

Решение 2004/809/ОВППС на Съвета

от 19 юли 2004 година

относно сключването на споразумение между Европейския съюз и Република Турция за участието ѝ в полицейската мисия на Европейския съюз (EUPOL "Proxima") в Бившата югославска република Македония

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за Европейския съюз, и по-специално член 24 от него,

като взе предвид препоръката на председателството,

като има предвид, че:

(1) На 29 септември 2003 г. Съветът прие Съвместно действие 2003/681/ОВППС за полицейска мисия на Европейския съюз (EUPOL "Proxima") в Бившата югославска република Македония [1].

(2) Член 9, параграф 6 от това съвместно действие предвижда, че подробни разпоредби по отношение участието на трети страни са предмет на споразумение в съответствие с член 24 от Договора за Европейския съюз.

(3) Като се придържа към решение на Съвета от 2 март 2004 г., с което се упълномощава председателството, подпомогнато при необходимост от генералния секретар/върховния представител, да открие преговори, председателството договори споразумение с Република Турция за участието ѝ в полицейската мисия на Европейския съюз (EUPOL "Proxima") в Бившата югославска република Македония.

(4) Споразумението следва да бъде одобрено,

РЕШИ:

Член 1

Споразумението между Европейския съюз и Република Турция за участието ѝ в полицейската мисия на Европейския съюз (EUPOL "Proxima") в Бившата югославска република Македония се одобрява с този документ от страна на Европейския съюз.

Текстът на споразумението се прилага към настоящото решение.

Член 2

С настоящото, председателя на Съвета се упълномощава да определи лицето, което има право да подпише споразумението, за да се задължи Европейския съюз по него.

Член 3

Настоящото решение влиза в сила от деня на неговото приемане.

Член 4

Настоящото решение се публикува в Официален вестник на Европейския съюз.

Съставено в Брюксел на 19 юли 2004 година.

За Съвета

Председател

P. H. Donner

[1] ОВ L 249, 1.10.2003 г., стр. 66.

--------------------------------------------------
20040705

Решение 2004/811/ОВППС на Съвета

от 5 юли 2004 година

за сключване на споразумение между Европейския съюз и Кралство Норвегия за участието на Кралство Норвегия в Полицейската мисия на Европейския съюз (EUPOL "Proxima") в Бившата югославска република Македония

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за Европейския съюз, и по-специално член 24 от него,

като взе предвид препоръката на председателството,

като има предвид, че:

(1) На 29 септември 2003 г. Съветът прие Съвместно действие 2003/681/ОВППС за Полицейска мисия на Европейския съюз (EUPOL "Proxima") в Бившата Югославска република Македония [1].

(2) Член 9, параграф 6 от посоченото съвместно действие предвижда, че подробни разпоредби по отношение участието на трети страни са предмет на споразумение в съответствие с член 24 от Договора за Европейския съюз.

(3) Като се придържа към решение на Съвета от 2 март 2004 г., с което се упълномощава председателството, подпомогнато при необходимост от генералния секретар/върховния представител, да открие преговори, председателството договори споразумение с Кралство Норвегия за участието на Кралство Норвегия в Полицейската мисия на Европейския съюз (EUPOL "Proxima") в Бившата Югославска република Македония.

(4) Споразумението следва да бъде одобрено,

РЕШИ:

Член 1

Споразумението между Европейския съюз и Кралство Норвегия за участието на Кралство Норвегия в Полицейската мисия на Европейския съюз (EUPOL "Proxima") в Бившата Югославска република Македония се одобрява от страна на Европейския съюз.

Текстът на споразумението се прилага към настоящото решение.

Член 2

Председателят на Съвета се упълномощава да определи лицето, което има право да подпише споразумението, за да се задължи Европейският съюз по него.

Член 3

Настоящото решение влиза в сила от деня на приемането му.

Член 4

Настоящото решение се публикува в Официален вестник на Европейския съюз.

Съставено в Брюксел на 5 юли 2004 година.

За Съвета

Председател

G. Zalm

[1] ОВ L 249, 1.10.2003 г., стр. 66.

--------------------------------------------------
20041116

Решение на Съвета

от 16 ноември 2004 година

относно сключването на Споразумение между Европейската общност и правителството на Китайската народна република за сътрудничество и взаимна административна помощ в митническата област

(2004/889/EО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,

като взе предвид предложението на Комисията,

като има предвид, че:

(1) През април 1993 г. Съветът прие решение, с което упълномощава Комисията да договори от името на Общността споразумения за митническо сътрудничество с Канада, Хонконг, Япония и Съединените щати; решението бе разширено през май 1997 г. със страните от АСЕАН и Китай.

(2) Следва да одобри Споразумението между Европейската общност и правителството на Китайската народна република за сътрудничество и взаимна административна помощ в митническата област,

РЕШИ:

Член 1

Споразумението между Европейската общност и правителството на Китайската народна република за сътрудничество и взаимна административна помощ в митническата област се одобрява от името на Общността.

Текстът на споразумението е приложен към настоящото решение.

Член 2

Комисията, подпомагана от представители на държавите-членки, представлява Общността в създадения съгласно член 21 от споразумението Съвместен комитет по митническо сътрудничество.

Член 3

Председателят на Съвета е оправомощен да посочи лице/лица, упълномощено/и да подпише/ат споразумението от името на Общността.

Член 4

Председателят на Съвета извършва от името на Общността нотификацията, предвидена в член 22 от Споразумението [1].

Съставено в Брюксел на 16 ноември 2004 година.

За Съвета

Председател

G. Zalm

[1] Датата на влизане в сила на споразумението се публикува в Официален вестник на Европейския съюз от Генералния секретариат на Съвета.

--------------------------------------------------
20040726

Решение 2004/843/ОВППС на Съвета

от 26 юли 2004 година

относно сключването на Споразумение между Европейския съюз и Кралство Норвегия за процедури за сигурност при обмена на класифицирана информация

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за Европейски съюз, и по-специално членове 24 и 38 от него,

като взе предвид препоръката на Председателството,

като има предвид, че:

(1) На свое заседание на 27 и 28 ноември 2003 г. Съветът реши да упълномощи Председателството, подпомагано от Генералния секретар/Върховния представител, да открие преговори в съответствие с член 24 и 38 от Договора за Европейски съюз с някои трети държави с цел сключването от страна на Европейския съюз с всяка една от тях на споразумение за процедури за сигурност при обмена на класифицирана информация.

(2) Вследствие на това упълномощаване да се започнат преговори Председателството, подпомагано от Генералния секретар/Върховния представител, проведе преговори за споразумение с Кралство Норвегия относно процедури за сигурност при обмена на класифицирана информация.

(3) Споразумението следва да бъде одобрено,

РЕШИ:

Член 1

Споразумението между Европейския съюз и Кралство Норвегия относно процедури за сигурност при обмена на класифицирана информация се одобрява от името на Европейския съюз.

Текстът на споразумението е приложен към настоящото решение.

Член 2

Председателят на Съвета се оправомощава да посочи лице, упълномощено да подпише споразумението, с което да обвърже правно Европейския съюз.

Член 3

Настоящото решение влиза в сила в деня на приемането му.

Член 4

Настоящото решение се публикува в Официален вестник на Европейския съюз.

Съставено в Брюксел на 26 юли 2004 година.

За Съвета

Председател

B. R. Bot

--------------------------------------------------
20041129

Решение на Съвета

от 29 ноември 2004 година

относно подписването на споразумение между Европейската общност и Република Сан Марино за предвиждане на мерки, равностойни на установените в Директива 2003/48/ЕО на Съвета относно данъчното облагане на доходи от спестявания под формата на лихвени плащания, и одобряването и подписването на придружаващия Меморандум за разбирателство

(2004/903/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 94 във връзка с член 300, параграф 2, първа алинея от него,

като взе предвид предложението на Комисията,

като има предвид, че:

(1) На 16 октомври 2001 г. Съветът упълномощи Комисията да води преговори с Република Сан Марино относно сключването на съответно споразумение, с което се осигурява приемането от Република Сан Марино на мерки, равностойни на прилаганите в Общността с оглед осигуряване на ефективно данъчно облагане на доходи от спестявания под формата на лихвени плащания,

(2) Текстът на споразумението, резултат от проведените преговори, отразява надлежно директивите за водене на преговори, приети от Съвета. Споразумението е придружено от Меморандум за разбирателство между Европейската общност и нейните държави-членки и Република Сан Марино,

(3) При условие, че на по-късна дата се приеме решение относно сключването на споразумението, желателно е да бъдат подписани двата документа, които бяха парафирани на 12 юли 2004 г. и имат потвърждение за одобрение от Съвета на Меморандума за разбирателство,

РЕШИ:

Член 1

При условие, че на по-късна дата бъде прието решение за сключване на Споразумението между Европейската общност и Република Сан Марино за предвиждане на мерки, равностойни на установените в Директива 2003/48/ЕО на Съвета относно данъчното облагане на доходи от спестявания под формата на лихвени плащания, оправомощава председателя на Съвета да посочи лица, упълномощени да подпишат, от името на Общността, Споразумението и придружаващия го Меморандум за разбирателство и писмата от Европейската общност, които трябва да бъдат разменени в съответствие с член 21, параграф 2 от Споразумението и последния параграф от Меморандума за разбирателство.

Съветът одобрява Меморандума за разбирателство.

Текстовете на Споразумението и на Меморандума за разбирателство са приложени към настоящото решение.

Член 2

Настоящото решение се публикува в Официален вестник на Европейския съюз.

Съставено в Брюксел на 29 ноември 2004 година.

За Съвета

Председател

L. J. Brinkhorst

--------------------------------------------------
20041129

Решение на Комисията

от 29 ноември 2004 година

за сключване на Споразумение под формата на размяна на писма между Европейската общност и Република Чили относно измененията на приложение I към Споразумението за търговията със спиртни и ароматизирани напитки, към Споразумението за асоцииране между Европейската общност и нейните държави-членки, от една страна, и Република Чили, от друга страна, предвид разширяването

(2004/881/EО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Решение 2002/979/EО на Съвета от 18 ноември 2002 г. за подписване и временно прилагане на някои разпоредби на Споразумението за асоцииране между Европейската общност и нейните държави-членки, от една страна, и Република Чили, от друга страна [1], и по-специално член 5, параграф 2 от него,

като има предвид, че:

(1) С оглед на разширяването е необходимо да се измени раздел A от приложение I към Споразумението за търговията със спиртни и ароматизирани напитки към Споразумението за асоцииране между Европейската общност и нейните държави-членки, от една страна, и Република Чили, от друга страна, за да се защитят обозначенията за спиртни напитки на новите държави-членки, считано от 1 май 2004 г.

(2) Поради това Общността и Република Чили договориха, в съответствие с член 16, параграф 2 от горепосоченото споразумение, Споразумение под формата на размяна на писма, което да измени и раздел A от приложение I към първото. Тази размяна на писма следва съответно да се одобри.

(3) Мерките, предвидени в настоящото решение, са в съответствие със становището на Изпълнителния комитет за спиртни напитки,

РЕШИ:

Член 1

Одобрява се от страна на Общността Споразумението под формата на размяна на писма между Европейската общност и Република Чили за изменение на приложение I към Споразумението за търговията със спиртни и ароматизирани напитки към Споразумението за асоцииране между Европейската общност и нейните държави-членки, от една страна, и Република Чили, от друга страна.

Текстът на споразумението е приложен към настоящото решение.

Член 2

Комисарят по земеделие е оправомощен да подпише размяната на писма от името на Общността.

Съставено в Брюксел на 29 ноември 2004 година.

За Комисията

Mariann Fischer Boel

Член на Комисията

[1] ОВ L 352, 30.12.2002 г., стр. 1.

--------------------------------------------------